CELEX: 22017D0051
Language: bg
Date: 2016-11-16 00:00:00
Title: Решение № 1/2016 на Смесения комитет по селското стопанство от 16 ноември 2016 година относно изменението на приложение 10 към Споразумението между Европейската общност и Конфедерация Швейцария относно търговията със селскостопански продукти [2017/51]

12.1.2017   
               
               
                  BG
               
               
                  Официален вестник на Европейския съюз
               
               
                  L 7/20
               
            РЕШЕНИЕ № 1/2016 НА СМЕСЕНИЯ КОМИТЕТ ПО СЕЛСКОТО СТОПАНСТВО
      от 16 ноември 2016 година
      относно изменението на приложение 10 към Споразумението между Европейската общност и Конфедерация Швейцария относно търговията със селскостопански продукти [2017/51]
      СМЕСЕНИЯТ КОМИТЕТ ПО СЕЛСКОТО СТОПАНСТВО,
      като взе предвид Споразумението между Европейската общност и Конфедерация Швейцария относно търговията със селскостопански продукти, и по-специално член 11 от него,
      като има предвид, че:
      
                  (1)
               
               
                  Споразумението между Европейската общност и Конфедерация Швейцария относно търговията със селскостопански продукти (наричано по-долу „Споразумението“) влезе в сила на 1 юни 2002 г.
               
            
                  (2)
               
               
                  Приложение 10 към Споразумението се отнася до признаването на проверките за съответствие при плодовете и зеленчуците, които са обект на търговски стандарти.
               
            
                  (3)
               
               
                  В съответствие с член 6 от приложение 10 към Споразумението работната група по плодовете и зеленчуците разглежда всички въпроси, които възникват във връзка със същото приложение и неговото прилагане, и периодично прави преразглеждане на вътрешните законови и подзаконови разпоредби на страните в областите, обхванати от приложението. Работната група прави по-специално предложения пред Комитета с цел адаптиране и актуализиране на допълненията към приложението. В тази връзка работната група предложи на Комитета да измени приложението, за да включи цитрусовите плодове в обхвата му вследствие на признаването на правилата относно здравето на растенията за този вид продукт. Освен това текстът на приложението следва да отразява приемането на Регламент (ЕС) № 1308/2013 на Европейския парламент и на Съвета (1).
               
            
                  (4)
               
               
                  Съответно приложение 10 следва да бъде изменено,
               
            РЕШИ:
      Член 1
      Член 1 от приложение 10 към Споразумението между Европейската общност и Конфедерация Швейцария относно търговията със селскостопански продукти се заменя със следния текст:
      
         „Член 1
         Обхват
         Настоящото приложение се прилага по отношение на плодове и зеленчуци, предназначени за консумация в суров вид или изсушени, за които Европейският съюз е установил търговски стандарти или е признал търговски стандарти като алтернатива на общия стандарт въз основа на Регламент (ЕС) № 1308/2013 на Европейския парламент и на Съвета (*1).
      
      Член 2
      Настоящото решение влиза в сила на 1 февруари 2017 година.
      
         Съставено в Брюксел на 16 ноември 2016 година.
         
            
               За Смесения комитет по селското стопанство
            
            
               Председател и ръководител на делегацията на Европейския съюз
            
            Susana MARAZUELA-AZPIROZ
            
               Ръководител на делегацията на Швейцария
            
            Krisztina BENDE
            
               Секретар на Комитета
            
            Ioannis VIRVILIS
         
      
      
         (1)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 20.12.2013 г., стр. 671).